钦定古今图书集成/方舆汇编/职方典/第1234卷 > 寺观附
## 钦定古今图书集成/方舆汇编/职方典/第1234卷 > 寺观附

本府。〈邵阳县附郭。〉

报恩光孝禅寺　，在县治西。唐建，宋昙清禅师说法其中。元毁，明初，僧妙祥重建。洪武十七年，设僧纲司，都纲聚禅侣于内，并为习仪处。崇祯四年，即大殿后建观音阁为禅堂。末年俱毁。康熙七年，都纲悟睿复旧址，率众竭力募建。大殿五楹，僧楚贤造中佛像一座，其山门钟鼓，次第募复。

太平兴国东山讲寺　宋太平兴国三年，建于城内太平巷，后迁城外东山上。元毁。明洪武初，东川侯胡海洋命僧智旻募建，聚讲侣于其中。嘉靖参议杨逢春移寺于后，为“唐无量寿、法华台旧址。俯瞰双流，钟声晓彻，为八景之一。旧为副都纲，崇祯中，禅僧亲易重修佛殿及像。顺治庚寅，都督张增修。”

黄龙教寺　在三溪乡，古建。

竹排寺　，在三溪乡。明末毁，僧真亿重建。凤凰寺　，在三溪乡，处龙山腹。旧建久毁。天启间，法师明宗率其嗣法。改迁于下堂楼殿庑毕具。有千僧锅。开田百馀亩。《后法》另“开山于万安乡天池”，明宗示寂。继者非人。遂至败坏。康熙辛酉年三溪乡合乡“延法。”修建。《并延》嗣“住持”始见“修复。”

荆竹坪古功德寺　，在三溪乡龙山上。旧为禅僧法华静修地，寻移去。后僧即其地建刹数楹。康熙丙午，守道朱廷采赐额曰“古功德寺。” 庚戌，沩山海禅师选胜卜隐，中建大佛阁，复为方丈各五楹，高皆五十馀尺，两寮若干楹，规模粗备。而禅师示寂，阖郡绅衿耆老，公延法嗣与峰智禅师主法其中，增修廊庑，丹雘殿阁。二年，智师出应梅邑明熙之请，峰弟易庵禅师延至主法。寻归沩山，与峰法嗣戒月接住。募造大瓦修盖，并募愿田。邑人刘应祁记。今为易庵嗣敬元足师住持，再募修建。邑人车万育记。

罗汉寺　在三溪乡。明崇祯间，司李李梦日剿天王寺贼于此。后人即其地立祠祀之。

白马寺　在三溪乡。古建。

淘金寺　在三溪乡

水西寺　在安平乡

云岩寺　在郡东七十里月湖山下，唐元和时建。有宋咸淳一碑，乃萧应聪书，李纲经此留诗。明监司陈鎏亦有碑，题咏甚富。

慈云寺　，在安上乡。郡人刘应祁建，自为《记》。回龙寺　，在安上乡。

上鹤塘寺　戒僧《妙光》建，在安上乡。

板桥寺　、青玉寺　俱在太平乡。

高楼寺　、元福寺　，俱在万安乡。

狮子峰龙华寺　，在仁风乡，法师仁凛建。凛贯洽内典，为金紫峰无学大师法嗣。丁亥开山，郁为丛林，结刹讲演《楞严》《华严》《法华》诸经，踞席日久，为湖南讲师之冠。凛同门有相元仁益、静主仁章、金城仁干、回龙仁涟，皆为讲律白眉。所著有《翠影集》及刻《弥陀疏钞》《竹窗随笔》诸书。郡人车以遵记。

千佛寺　，在中乡大云山。绝顶有飞来钟。昔传有异僧趺坐艸间，蒲团迹尚存。

青台寺　、云台寺　，皆在中乡，皆古建。

果圆寺　、长福寺　，俱在中乡。

《回龙峰寺　》在梅塘。律师仁涟建。

金山寺　在梅塘

灵山寺　在梅塘乡，唐建。刹踞胜地，有“宋乾德铜钟” ，相传飞至旧，聚僧数百。明季寺寮多毁，僧皆散佚。今仅存僧殿，僧亦无几。

罗汉寺　、长兴寺　、石山寺　，俱在开化乡九龙岭。寺　古建，崇祯间司李梅开重建，邑人。

郭万然倡众僧修

青龙寺　、严塘寺　、乐安寺　、西禅寺　，俱在温和乡。

《希彝山寺　》在温和乡，耑山法裔上乘六湛建。又“静芳颐师移建四依庵。”

莲台寺　、白鹤寺　、太公山寺　，俱在上贤乡。嵩山寺　，在永城乡。“一麟禅师建。” 殿阁寮庑，屹然雄峙。

野牛坪寺　在隆回、望云山、卢山采药处，律师慧贤建刹。

皇安寺　、福田寺　、小溪寺　，俱在永城乡。天门寺　，在隆回乡，望云绝顶。陈一官重修。道场山寺　，在隆回乡。耑愚禅师法嗣，声隐禅师建。扬法甚久，所建造处甚多，法裔亦伙。石佛寺　，在隆回乡。望云山。禅师音颙建。金灵寺　、南山寺　、道塘寺　、云雾寺　俱在隆回乡。

梅树寺　，在隆回乡，宋建。明末，大定庵律师真常重修，后毁于兵。顺治癸巳，郡绅及各乡士商重修。中为佛殿，前为护法堂，左右两寮。常梵律精严，得戒于三昧和尚。为人传戒三十馀年，以法典不通，捐资刻《楞严》《法华》《楞伽》《华严》、万佛、千佛、梁皇及诸经忏，镂板充栋，流布诸方，禅侣赖之。郡人刘应祁初为倡建，及师示寂。复为之志其塔。所著有《行脚诸集》。法嗣如正律师。今继席于龙龟山。

龙龟山寺　在新宁乡，慧严常法嗣如正建。又有“回龙山” “长兴庵” ，其同门某建。

芭蕉寺　、渔溪寺　俱在西平乡。

大禹山慈寿寺　宋建，陈伯震有《记》。

象山寺　，在西平乡，超宗禅师戒子慈德建。铁帆智舟禅师曾驻锡说法其地，著有《象山集》，郡人车以遵序之。后毁于兵，超师法嗣旋伯重建。平山真慈寺　，在富阳乡，万松林法嗣钝水机禅师建。中有大殿五楹，后为方丈五楹，左右两寮各十楹，手植千柏，葱蔚成林，郁为胜地。邑人刘应祁记。

狮岩寺　，在云山陡绝，林木蓊郁，禅僧参如修静处。

西湖古寺　，在西城外，唐良价禅师法嗣西湖禅师建。有西湖桥诸胜迹。明末毁。

《荆山寺　》，在富阳乡西山。“不韵禅师法嗣，天洁旻禅师建。”

北宸观　，在城隍庙后。世传女仙杨道圆礼斗于此得名。

栖真观　在城东隅。吕纯阳跨鹤过此，一名“白鹤观。” 下有饮鹤池，今湮。

开元观　在城江北。唐开元建，祀申泰芝者。元女仙杨道圆羽化冢在焉。明冷谦曾寓于此，一名冷道观。二水潆洄，六亭献秀。左瞻洛桥，箫鼓争鸣；右盼神滩，夕阳映带。嘉靖间，邑人李成大手题观门，有“因寻千树桃花住，带得六亭春色来” 之句。今俱毁。

大佘湖观　，唐建，元宗赐申泰“芝云霖祠庭” ，今犹存，在万安乡。

莲荷观　在大佘湖山，为申泰芝飞升地。集仙观　在城东十里，有石室石床诸迹犹存。排头观　在安上乡。

青云观　在中乡

太平观　在三溪乡

元元观　在三溪乡五里。

天师观　在万安乡

长林观　在富阳乡

洞真观　在新宁乡

高霞观　在上贤乡李震栖真地，唐建。

茅亭观　在城南三十里永成乡。

牛了观　在城西三十里。

紫草观　在城南，昔产紫草，相传有牡丹，干可系马，为武弁伐去，月夜犹见花影，人咸异之。见